**แบบฟอร์มใบสมัคร**

**สำหรับผู้เสนอโครงร่างวิจัยด้านการแพทย์แผนไทย**

1. ชื่อ–สกุลผู้นำเสนอ นางสาวจุฑามาศ ภูนีรับ

2. ตำแหน่ง แพทย์แผนไทยปฏิบัติการ

3. สังกัด รพสต.นาจำปา สำนักงานสาธารณสุขอำเภอดอนจาน

4. หมายเลขโทรศัพท์มือถือ 083-3278676

5. E - Mail Address : run\_pion@hotmail.com

6. ชื่อเรื่องที่นำเสนอ : การพัฒนาแนวทางการดูแลเกษตรกรผู้มีสารกำจัดแมลงตกค้าง

ในร่างกายด้วยการดื่มชาชงรางจืดร่วมกับการปรับเปลี่ยนพฤติกรรม

 7. ผลงานที่นำเสนอ เป็นส่วนหนึ่งของการศึกษาหรือไม่

  ไม่เป็น  เป็นส่วนหนึ่งของวิทยานิพนธ์ปริญญาโท/เอก

  เป็นส่วนหนึ่งของการสอบวุฒิบัตรของแพทย์ประจำบ้าน หรือแพทย์ประจำบ้านต่อยอด

  อื่น ๆ ระบุ.....................................................................

8. ผลงานที่นำเสนอเคยได้รับรางวัลมาก่อนหรือไม่

 ไม่เคยได้รางวัล หรือ ไม่เคยส่งประกวด

 เคยได้รางวัล ระบุประเภทของรางวัลและแหล่งที่ได้รับรางวัล .......................................................

.................................................................................................................................................................

**1. ชื่อเรื่อง** การพัฒนาแนวทางการดูแลเกษตรกรผู้มีสารกำจัดแมลงตกค้างในร่างกายด้วยการดื่มชาชงรางจืดร่วมกับการปรับเปลี่ยนพฤติกรรม

**2. ปัญหาความเป็นมา**

จากการศึกษาและคัดกรองเกษตรกรในเขตพื้นที่ตำบลนาจำปา อำเภอดอนจาน จังหวัดกาฬสินธุ์ พบว่าส่วนใหญ่มีอาชีพเกษตรกร นิยมปลูกข้าว ปลูกอ้อย ยางพารา และมันสำปะหลัง นิยมใช้สารเคมีเพื่อเพิ่มผลผลิต ทำให้พบสารกำจัดแมลงตกค้างในร่างกายของเกษตรกรสะสมเพิ่มมาขึ้นทุกปี อาจก่อให้เกิดผลเสียต่อสุขภาพได้

ภาวะสารกำจัดแมลงตกค้างในร่างกาย สามารถตรวจพบด้วยการตรวจระดับเอนไซม์โคลีนเอสเตอเรสในซีรัมด้วยกระดาษทดสอบพิเศษ (reactive paper) ซึ่งเป็นวิธีที่สามารถทำได้ง่ายและประหยัดค่าใช้จ่าย แต่มีความจำเพาะเฉพาะสารเคมีในกลุ่มคาร์บาเมตและออร์กาโนฟอสเฟตเท่านั้น ซึ่งสารสองกลุ่มนี้เป็นสารที่นิยมในมาใช้ในการกำจัดแมลงของเกษตรกร เมื่อเกษตรกรได้รับสารพิษตกค้างของสารเคมีกลุ่มนี้สะสมเรื้อรัง จะทำให้ระดับเอนไซม์โคลีนเอสเตอเรสในร่างกายลดลง ซึ่งถ้าได้รับในปริมาณที่ไม่มากจนเกินไป ร่างกายของคนเราจะสามารถปรับสภาพให้เข้าสู่ภาวะปกติได้ภายในเวลา 30 วันหากไม่ได้รับสารพิษเพิ่มเติม อย่างไรก็ตามสมุนไพรรางจืด เป็นสมุนไพรที่มีสรรพคุณเด่นในด้านการถอนพิษเบื่อเมา หากสามารถนำมาช่วยขับล้างสารพิษในเกษตรกรได้ก็จะช่วยลดภาวะสารกำจัดแมลงตกค้างในเกษตรกรได้ และเร่งการขับสารพิษออกจากร่างกายให้เร็วขึ้น หากนำการปรับเปลี่ยนพฤติกรรมการใช้และการป้องกันตนเองจากการสัมผัสสารเคมีทางการเกษตรของเกษตรกร ก็น่าจะสามารถช่วยลดปริมาณและระยะเวลาในการสะสมสารกำจัดแมลงตกค้างในร่างกายได้เพิ่มขึ้น จึงเป็นแนวคิดในการจัดทำแนวทางการดูแลเกษตรกรที่มีสารกำจัดแมลงตกค้างในร่างกายด้วยการดื่มชาชงรางจืดร่วมกับการปรับเปลี่ยนพฤติกรรม

**3. วัตถุประสงค์**

1. เพื่อให้ทราบแนวทางการดูแลเกษตรกรที่มีสารกำจัดแมลงตกค้างของประชากรในเขตตำบลนาจำปาและขยายไปสู่ประชากรในอำเภอดอนจาน

2. เพื่อศึกษาประสิทธิภาพของชาชงรางจืดในการขับล้างสารกำจัดแมลงออกจากร่างกาย นำไปสู่การส่งเสริมการปลูกสมุนไพรรางจืดและการนำไปใช้ที่ถูกต้อง

**4. ขอบเขต**

การศึกษาในครั้งนี้ศึกษาในประชากรในเขตตำบลนาจำปาที่ประกอบอาชีพเกษตรกรรม ผ่านการคัดกรองและอยู่ในกลุ่มที่มีความเสี่ยงสูงและสูงมาก มีคุณสมบัติครบตามเกณฑ์การคัดเข้าและสมัครใจเข้าร่วมการศึกษาครั้งนี้ ไม่มีโรคประจำตัวหรอรับประทานยาประจำและไม่มีความเสี่ยงอื่นๆที่เป็นปัญหาในการรับประทานชาชงรางจืดเพื่อขับล้างสารกำจัดแมลงตกค้างในร่างกาย จำนวนทั้งหมด 60 ราย แบ่งเป็นสองกลุ่ม กลุ่มละ 30 ราย กลุ่มที่ 1 รับประทานชาชงรางจืดขนาด 3 กรัม (ขนาดตามที่บรรจุในบัญชียาหลักแห่งชาติ ฉบับ 4 2556) ชงในน้ำเดือดนาน 5 นาที วันละสามครั้ง ก่อนอาหารเช้า กลางวัน เย็น นาน 21 วัน กลุ่มที่สอง รับประทานรางจืดด้วยขนาดและวิธีเดียวกัน แต่ปรับเปลี่ยนพฤติกรรมการใช้สารเคมีร่วมด้วย ทั้งสองกลุ่มจะได้รับการตรวจเลือดวัดระดับเอนไซม์ โคลีนเอสเตอรเรสทุกวันที่ 0, 7, 14, และวันที่ 21ของการศึกษา และทำแบบติดตามอาการข้างเคียงจากการรับประทานชาชงรางจืดตลอดการศึกษา

**5.กลุ่มตัวอย่าง**

ประชากรในเขตตำบลนาจำปา อำเภอดอนจาน จังหวัดกาฬสินธุ์ ที่ผ่านการคัดกรองด้วยแบบคัดกรองความเสี่ยงการสัมผัสสารเคมีของกระทรวงสาธารณสุขและอยู่ในกลุ่มมีความเสียงสูงและกลุ่มมีความเสี่ยงสูงมาก ตรวจเลือดวัดระดับโคลีนเอสเตอร์เรสด้วยกระดาษทดสอบพิเศษ (reactive paper) มีผลอยู่ในกลุ่มมีความเสี่ยงและไม่ปลอดภัย มีคุณสมบัติอื่นๆดังต่อไปนี้

1. อายุ 20-60 ปี
2. ไม่มีโรคประจำตัว
3. ไม่ได้รับประทานยาใดประจำ
4. ไม่มีการย้ายถิ่นในช่วง 3 เดือนที่ผ่านมา
5. สมัครใจเข้ารับการศึกษา
6. ไม่ได้อยู่ในช่วงตั้งครรภ์หรือให้นมบุตร
7. ไม่มีประวัติแพ้รางจืดหรือสาระสำคัญในรางจืด

เกณฑ์การคัดออกจากการศึกษา

1. มีอาการแพ้หรืออาการข้างเคียงอื่นๆที่รบกวนการดำเนินชีวิตประจำวันของผู้เข้าร่วมการศึกษา ซึ่งอาจก่อให้เกิดอันตรายต่อสุขภาพได้
2. มีอาการอ่อนเพลีย เบื่ออาหาร ท้องเสียเรื้อรัง หลังรับประทานชาชงรางจืด
3. ไม่ประสงค์เข้าร่วมการศึกษาต่อ
4. เจ็บป่วยเฉียบพลัน
5. ย้ายถิ่นฐาน
6. ตาย

**6. สมมุติฐาน**

1. การรับประทานชาชงรางจืดสามารถขับล้างสารกำจัดแมลงออกจากร่างกายได้

2. การรับประทานชาชงรางจืดร่วมกับการปรับเปลี่ยนพฤติกรรมสามารถขับล้างสารกำจัดแมลงออกจากร่างกายได้ดีกว่าการรับประทานชาชงรางจืดเพียงอย่างเดียว

3. ระยะเวลาในการรับประทานชาชงรางจืดมีผลต่อการขับล้างสารกำจัดแมลงตกค้างในร่างกาย

**7. ขั้นตอนและวิธีดำเนินการ**

1. คัดกรองเกษตรกรผู้มีความเสี่ยงในการสัมผัสสารเคมีในเขตตำบลนาจำปา จำนวน 500 คน ด้วยแบบคัดกรองจากกระทรวงสาธารณสุขร่วมกับการตรวจวัดระดับเอนไซม์โคลีนเอสเตอเรส

2. แจ้งผลการตรวจให้กับเกษตรกรทราบ

3. ประชาสัมพันธ์และรับสมัครเกษตรกรเข้าร่วมการศึกษา

4. คัดเลือกกลุ่มตัวอย่างทั้งหมด 60 คน สอบถามความสมัครใจและขอความยินยอมเข้าร่วมการศึกษาในครั้งนี้

5. ขออนุมัติจริยธรรมจากคณะกรรมการจริยธรรมการศึกษาวิจัยในมนุษย์โรงพยาบาลดอนจาน

6. ทำการศึกษาในกลุ่มตัวอย่าง ติดตามผลจนสิ้นสุดระยะเวลาการศึกษา

7. เก็บรวบรวมและวิเคราะห์ข้อมูล

8. สรุปรายงานการศึกษา

9. แจ้งผลการศึกษา ผลการตรวจเลือดให้กับอาสาสมัคร คืนข้อมูลให้ชุมชน

10. จัดทำแนวทางการดูแลเกษตรกรที่มีสารกำจัดแมลงตกค้างของตำบลนาจำปา และขยายไปสู่อำเภอดอนจาน

**8. ประโยชน์ที่คาดว่าจะได้รับ**

1. มีแนวทางการดูแลเกษตรกรที่มีสารกำจัดแมลงตกค้างของประชากรในเขตตำบลนาจำปาและขยายไปสู่ประชากรในอำเภอดอนจาน

2. ทราบประสิทธิภาพของชาชงรางจืดในการขับล้างสารกำจัดแมลงออกจากร่างกาย นำไปสู่การส่งเสริมการปลูกสมุนไพรรางจืดและการนำไปใช้ที่ถูกต้อง

**9. เอกสารอ้างอิง**

[1] นันทวัน ใจกล้า, สายใจ จารุจิตร, เสาวภา เล็กวงษ์.“ผลการใช้รางจืดร่วมกับการให้ความรู้เกี่ยวกับการป้องกันการได้รับสารเคมีเข้าสู่ร่างกาย ในผู้ที่มีผลการตรวจสารเคมีในเลือดระดับ อันตราย” วารสารวิทยาลัยพยาบาลพระปกเกล้า จันทบุรี 2554; 22[2]: 50-60.

[2] ดวงรัตน์ เชี่ยวชาญวิทย์, กำไร กฤตศิลป์, เชิดพงษ์ น้อยภู่.“การใช้สมุนไพรรางจืดเพิ่มปริมาณเอนไซม์โคลีนเอสเตอเรสในซีรัมของเกษตรกรที่พบพิษสารกำจัดศัตรูพืชในร่างกาย”.พุทธชินราชเวชสารปีที่พิมพ์ 2545; 19[1]: 12-20.

[3]ไพศาล ดั่นคุ้ม.“ประสิทธิผลของสมุนไพรรางจืดในการลดสารกำจัดแมลงตกค้างในกระแสโลหิตของเกษตรกรในอำเภอโพธิ์ทอง จังหวัดอ่างทอง”. อาหารและยา 2544; 8[3]: 42-49.

[4]บทมากร สมจิตต์. “เกษตรกรปลอดภัยด้วยสมุนไพรล้างพิษ”. [online].2544 [สืบค้นเมื่อ 20 กุมภาพันธ์ 2557]; ได้จาก: <http://203.157.165.4/ssko.../3330400383189-8-7676.doc>.

[5] วันวิสา สนิทเชื้อ, สกุลรัตน์ อุษณาวรงค์. “การศึกษาระดับเอนไซม์โคลีนเอสเตอเรสในเกษตรกรหลังเก็บเกี่ยว”. การประชุมวิชาการนำเสนอผลงานวิจัยระดับบัณฑิตศึกษาแห่งชาติครั้งที่ 23; 23-24 ธันวาคม 2554; ขอนแก่น, ประเทศไทย. ปีที่พิมพ์ 2554. 987-991.

[6] กนกวรรณ สุขมาก, นงนุช คุ้มทอง, สมยศ เหลืองศรีสกุล, อภันตรี โอชะกุล, เตือนใจ ทองสุข. “การศึกษาประสิทธิภาพของสมุนไพรรางจืดในการป้องกันการสะสมของสารเคมีกำจัดแมลงในกระแสโลหิตของเกษตรกร ตำบลไผ่ท่าโพธิ์ อำเภอโพธิ์ประทับช้าง จังหวัดพิจิตร”.[การศึกษาด้วยตนเอง]. พิษณุโลก: มหาวิทยาลัยนเรศวร; 2547.

[7] จุฑามาศ ภูนีรับ, ประสบอร รินทอง, สุรศักดิ์ ไชยสงค์. “ผลของการดื่มชาชงรางจืด(Thunbergia laurifollia Lindl.)ต่อระดับเอนไซม์โคลีนเอสเตอเรสในเกษตรกรที่มีสารกำจัดแมลงตกค้าง”วารสารเภสัชศาสตร์อีสาน2558;11:316-321.